10.pielikums Iepirkuma Nr. NND/2021/19 nolikumam

LĪGUMA PROJEKTS

BŪVDARBU LĪGUMS

Nīcā, 2021.gada \_\_\_. jūlijā

**Nīcas novada dome,** reģistrācijas Nr.90000031531, juridskā adrese: Bārtas iela 6, Nīca, Nīcas pagasts, Nīcas novads, kuras vārdā saskaņā ar nolikumu darbojas domes priekšsēdētājs Agris Petermanis, turpmāk saukts **“Pasūtītājs",** no vienas puses

un

**\_\_\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz statūtu pamata, turpmāk saukts **„Būvuzņēmējs”** no otras puses, abas kopā un katra atsevišķi turpmāk sauktas „Puses”,

saskaņā ar atklātā konkursa **„**Nīcas sporta laukuma būvniecība”, iepirkuma identifikācijas Nr. NND/2021/19 (turpmāk – Konkurss) rezultātiem, noslēdz šo līgumu (turpmāk – Līgums) par sekojošo:

1. **LĪGUMA PRIEKŠMETS**
   1. Ar šo Pasūtītājs uzdod un Būvuzņēmējs par samaksu, ar saviem darba rīkiem, ierīcēm un darbaspēku Līgumā un normatīvajos aktos noteiktajā kārtībā un termiņos, labā kvalitātē veic būvdarbus projektā **„**Nīcas sporta laukuma būvniecība” Skolas ielā 14, Nīcā, Nīcas pagastā, Nīcas novadā, (turpmāk – Darbi) saskaņā ar Būvprojektu un atbilstoši Pretendenta piedāvājumam, objektā, kas atrodas pie Nīcas vidusskolas, Skolas ielā 14, Nīcā, Nīcas pagastā, Nīcas novadā (turpmāk – Objekts).
   2. Darbi sevī ietver visus ar būvniecību saistītos būvdarbus, būvniecības vadību un organizēšanu, būvniecībai nepieciešamos materiālus un iekārtas, to piegādi un nodošanu ekspluatācijā, izpilddokumentācijas un citas dokumentācijas sagatavošanu un citas darbības, kuras izriet no tehniskās dokumentācijas un prasībām Objekta nodošanai ekspluatācijā.
   3. Būvuzņēmējs apliecina, ka viņš ir pienācīgi iepazinies ar tehniskām specifikācijām, tehnisko projektu, ar tajā ietvertajiem risinājumiem, darba apjomu, pielietojamiem materiāliem un prasībām, kā arī ar Darbu veikšanas vietu un tehnisko stāvokli un atsakās saistībā ar to izvirzīt jebkāda satura iebildumus vai pretenzijas pret Pasūtītāju.
   4. Būvuzņēmējs apliecina, ka Līguma 1.1.punktā minētie darbi ir realizējami un, ka **finanšu piedāvājumā (Līguma 1.pielikums)** ir iekļauti visi ar Darbu veikšanu saistītie izdevumi, kā arī izdevumi, kurus varēja un vajadzēja paredzēt.
   5. Jautājumos, kas nav atrunāti Līgumā, Pusēm ir saistoši Konkursa nolikuma, Būvuzņēmēja (Izpildītāja) piedāvājuma un normatīvo aktu nosacījumi.

1. **BŪVDARBU IZPILDES NOTEIKUMI**
   1. Būvuzņēmējs Darbus veic atbilstoši Būvprojekta dokumentācijai, ievērojot Pasūtītāja norādījumus, spēkā esošos būvnormatīvus, būvniecības un citu tiesību aktu prasības. Darbi tiek izpildīti precīzi un profesionālā līmenī.
   2. Būvuzņēmējs veic būvtāfeles izgatavošanu un uzstādīšanu, tekstu iepriekš saskaņojot ar Pasūtītāju.
   3. Būvuzņēmējam saskaņā ar Ministru kabineta noteikumiem Nr.92 „Darba aizsardzības prasības, veicot būvdarbus” ir pienākums pirms būvdarbu uzsākšanas nosūtīt Valsts darba inspekcijai iepriekšēju paziņojumu par būvdarbu veikšanu, kā arī iepriekšējā paziņojumā par būvdarbu veikšanu sniegto informāciju novietot būvlaukumā redzamā vietā un, ja nepieciešams, to regulāri atjaunot (ja attiecas).
   4. Būvuzņēmējs atturas no jebkādas rīcības, kas varētu apgrūtināt Darbu veikšanu vai Pasūtītāja saistību izpildi.
   5. Būvuzņēmējs Darbu veikšanā izmanto tikai LR vai ES sertificētus materiālus (ja to prasa spēkā esošās tiesību normas), kas norādīti iepirkumā iesniegtajā piedāvājumā.
   6. Pēc Pasūtītāja pieprasījuma Būvuzņēmējam ir jāuzrāda Darbos izmantojamo būvizstrādājumu sertifikāti un citi to kvalitāti apliecinošie dokumenti, kā arī objektam piegādāto materiālu apjomi.
   7. Būvuzņēmējs nodrošina nepieciešamo materiālu pareizu un kvalitatīvu izmantošanu Darbu procesā.
   8. Būvuzņēmējam jānodrošina, lai Līgumā paredzētos Darbus uz vietas Objektā organizētu un vadītu **iepirkuma piedāvājumā norādītais atbildīgais (galvenais) būvdarbu vadītājs \_\_\_\_\_\_\_\_\_\_\_\_\_\_\_\_** **un būvspeciālists elektromontāžas darbos - \_\_\_\_\_\_\_\_\_\_\_\_\_\_\_\_** (turpmāk- Būvdarbu vadītāji). Būvdarbu vadītāju nomaiņa ir atļauta tikai ar Pasūtītāja rakstisku piekrišanu, Būvuzņēmējam nodrošinot līdzvērtīgas kvalifikācijas personālu. Būvuzņēmējs darbu vadītāju nomaiņu lūdz rakstveidā, pievienojot lūgumam visus iepirkuma nolikumā būvdarbu vadītāju kvalifikācijas izvērtēšanai prasītos dokumentus. Gadījumā, ja Būvuzņēmējs nomaina būvdarbu vadītājus bez saskaņošanas ar Pasūtītāju, Pasūtītājs vienpusēji var lauzt līgumu. Līguma laušana netiek piemērota gadījumos, kad būvdarbu vadītāju nomaiņai ir objektīvi iemesli – t.i., darbinieka nāves vai citas darba nespējas gadījumā.
   9. Būvuzņēmējam jānodrošina, lai būvdarbus pildītu iepirkuma piedāvājumā norādītie apakšuzņēmēji un/vai personas, uz kuru iespējām Būvuzņēmējs balstās (ja tādi tiek piesaistīti). Apakšuzņēmēju (un/vai personu, uz kuru iespējām Būvuzņēmējs balstās) nomaiņa ir atļauta tikai ar iepriekšēju pasūtītāja rakstisku piekrišanu. Būvuzņēmējs piekrišanu apakšuzņēmēja (un/vai personu, uz kuru iespējām Būvuzņēmējs balstās) nomaiņai lūdz rakstveidā, pievienojot lūgumam visus iepirkuma nolikumā apakšuzņēmēja (un/vai personas, uz kuru iespējām Būvuzņēmējs balstās) iesniedzamos dokumentus. Ja Būvuzņēmējs nomaina apakšuzņēmēju (un/vai personu, uz kuru iespējām Būvuzņēmējs balstās) bez saskaņošanas ar Pasūtītāju vai Pasūtītājs pamatoti nepiekrīt apakšuzņēmēja (un/vai personas, uz kuru iespējām Būvuzņēmējs balstās) nomaiņai, tad Pasūtītājs var vienpusēji lauzt līgumu.
   10. Būvuzņēmējs objektā drīkst nodarbināt tikai tās personas, kuras ir darba tiesiskajās attiecībās ar Būvuzņēmēju vai piedāvājumā norādītajiem vai, ievērojot līguma nosacījumus, nomainītajiem apakšuzņēmējiem.
   11. Pasūtītājs ir tiesīgs pieprasīt informāciju par objektā nodarbināto personu darba tiesiskajām attiecībām (objektā nodarbināto saraksts).
   12. Būvuzņēmēja pienākums ir pirms būvdarbu uzsākšanas konkrētajā vietā pieņemt no Pasūtītāja Objekta būvlaukumu, par ko tiek sastādīts būvlaukuma pieņemšanas akts. Būvlaukums obligāti tiek nožogots (ierobežots), izstādītas brīdinājuma zīmes un veiktas normatīvajos dokumentos noteiktās prasības, lai nodrošinātu trešo personu, īpaši, Nīcas vidusskolas skolēnu un personāla drošību, Nīcas sporta halles klientu un personāla drošību būvdarbu laikā.
   13. Būvuzņēmēja pienākums ir jebkurus rakšanas darbus pirms to uzsākšanas rakstiski saskaņot ar Līguma 14.1.punktā norādīto kontaktpersonu un Pasūtītāju.
   14. Vietās, kur nav iespējama Būvuzņēmēja pieslēgšanās Pasūtītāja inženierkomunikācijām vai kur Pasūtītājs nevar nodrošināt pietiekamu jaudu, nepieciešamos resursus Būvuzņēmējs nodrošina par saviem līdzekļiem.
   15. Darbus Būvuzņēmējs veic, taupīgi un racionāli izmantojot Darbu izpildei nepieciešamos materiālus un atvēlētos resursus.
   16. Būvuzņēmējam jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai vai videi Darbu izpildes rezultātā.
   17. Būvuzņēmējam ir pienākums tiesību aktos noteiktajā kārtībā izstrādāt un kārtot Darbu veikšanas dokumentāciju visā Darbu veikšanas laikā, t.sk. būvdarbu žurnālu, rakšanas atļauju, atzinumu par gatavību nodošanai ekspluatācijā un tml.
   18. Pasūtītājs ir tiesīgs pēc saviem ieskatiem veikt Darbu izpildes pārbaudes.
   19. Pasūtītāja veiktā Līguma izpildes kontrole vai Būvuzņēmēja izpildīto Darbu pārbaude nevar būt par pamatu Līgumā vai ar likumu noteiktās Būvuzņēmēja atbildības par neatbilstoši veiktajiem darbiem samazināšanai.
   20. Darbu organizatoriskie jautājumi tiek risināti un izskatīti būvsapulcēs, kurās piedalās Būvdarbu vadītāji, būvuzraugs, Pasūtītāja pilnvarots pārstāvis, kā arī Pasūtītāja pieaicinātās personas. Būvsapulču sasaukšanu un organizēšanu nodrošina Pasūtītāja pārstāvis. Sapulces vada un protokolē Pasūtītāja pārstāvis. Pasūtītāja pārstāvis 3 (*trīs*) darba dienu laikā nosūta saskaņošanai sagatavotos protokolus elektroniski visām klātesošajām personām. Protokoli tiek sastādīti un parakstīti vismaz 4 (*četros*) eksemplāros, no kuriem viens glabājas pie Pasūtītāja, viens pie Būvuzņēmēja, viens pie Būvuzrauga. Protokolus paraksta Būvuzņēmēja pārstāvis, Pasūtītāja pārstāvis, Būvuzraugs, kas piedalījās sapulcē. Jebkurš no sapulces dalībniekiem, kurš nepiekrīt protokolam, ir tiesīgs pievienot rakstiskas piezīmes. Jebkurai no Pusēm ir tiesības sasaukt sapulci arī ārpus kārtas, par to 2 (*divas*) darba dienas iepriekš informējot otru Pusi, pēc nepieciešamības, arī Būvuzraugu.
   21. Būvuzņēmējam ir pienākums pēc Pasūtītāja pieprasījuma sniegt atskaiti par Darbu gaitu vai informāciju par ar Darbiem saistītiem jautājumiem. Atskaite tiek iesniegta Pasūtītājam 3 (trīs) darba dienu laikā, ja Pasūtītājs nav noteicis ilgāku atskaites vai informācijas iesniegšanas termiņu.
   22. Pasūtītājam un būvuzraugam ir tiesības apturēt Darbus, ja Būvuzņēmējs vai tā personāls neievēro uz Darbu izpildi attiecināmos normatīvos aktus vai Līguma nosacījumus. Darbus Būvuzņēmējs ir tiesīgs atsākt, saskaņojot ar Pasūtītāju, pēc konstatētā pārkāpuma novēršanas. Būvuzņēmējam nav tiesību uz Līgumā noteiktā Darbu izpildes termiņa pagarinājumu sakarā ar šādu Darbu apturēšanu.
   23. Gadījumā, ja Būvuzņēmējs atklāj neparedzētus apstākļus, kas var kavēt izpildīt ar šo Līgumu uzņemtās saistības vai ietekmēt būves drošību vai kvalitāti, Būvuzņēmējam ir pienākums nekavējoties rakstiski paziņot par to Pasūtītājam. Būvuzņēmējs turpina pildīt Līgumu tādā mērā, cik tas neietekmē būves vai personāla drošību, ja vien Pasūtītājs nav rakstiski pieprasījis apturēt Darbu veikšanu. Ja Darbu izpilde ir tikusi apturēta, tā tiek atsākta pēc tam, kad Puses ir vienojušās un kad Pasūtītājs ir devis rīkojumu turpināt Darbus saskaņā ar Līguma noteiktajiem darba apjomiem.
   24. Būvuzņēmējs ir tiesīgs izdarīt atkāpes no tehniskā projekta tikai ar iepriekšēju rakstisku Pasūtītāja piekrišanu. Tāpat arī jebkuru Līgumā neparedzētu darbu veikšanu Būvuzņēmējs ir tiesīgs uzsākt tikai ar Pasūtītāja atļauju.
   25. Būvuzņēmējs tajā pašā dienā, kad tiek uzsākti Darbi objektā, iesniedz Pasūtītāja nozīmētam darba drošības koordinatoram darba drošības nodrošināšanas plānu objektā atbilstoši Ministru kabineta 2003.gada 25.februāra noteikumu Nr.92„Darba aizsardzības prasības, veicot būvdarbus”.
   26. Būvuzņēmējam darbu organizācijas plāns un darbu izpildes kalendārais grafiks iepriekš jāsaskaņo ar Nīcas novada domi, pieaicinot Nīcas sporta centa vadību, kā arī Nīcas PII “Spārīte” un Nīcas vidusskolas vadību jautājumos, kas skar vai var ietekmēt iestādes darbību mācību gada laikā (piemēram: paaugstināts troksnis, putekļi, elektrības, ūdens padeves pārtraukumi, interneta pārrāvumi u.tml.).
   27. Būvuzņēmējam jānodrošina atsevišķa uzskaite par patērēto ūdeni, elektrību, kanalizāciju, vietās kur ir pieslēgšanās Pasūtītāja inženierkomunikācijām un jāveic samaksa Pasūtītājam atbilstoši skaitītāju rādījumiem.
   28. Atgūtie materiāli (kanalizācijas aku vāki, ceļa zīmes, betona bruģis, brauktuves un ietvju betona apmales, frēzētais asfaltbetons u.c. materiāli) ir Pasūtītāja īpašums un tiek nodots Pasūtītājam. Pēc Līguma noslēgšanas pie Objekta nodošanas Būvuzņēmējam tiek sastādīts atgriežamo materiālu saraksts.
2. **DARBA SAMAKSA UN NORĒĶINU KĀRTĪBA**
   1. Līguma kopējā summa tiek noteikta **EUR \_\_\_\_\_\_\_\_\_\_\_\_** (\_\_\_\_\_\_\_\_\_ euro un \_\_\_\_\_\_\_ centi) (turpmāk līguma tekstā - “**Līguma summa**”), bez pievienotās vērtības nodokļa 21 % apmērā, saskaņā ar iepirkumā iesniegto Pretendenta finanšu piedāvājumu (Līguma 1.pielikums).
   2. Puses vienojas, ka Izpildītājs iesniedzot aprēķinus par paveiktajiem būvdarbiem, ņem vērā Pievienotās vērtības nodokļa likuma 142.p. noteikto kārtību attiecībā uz pievienotās vērtības nodokļa piemērošanu sniedzot būvdarbu pakalpojumus (reversā PVN maksāšanas kārtība).
   3. Līguma summa ietver Darbu procesā izmantojamo materiālu, darbu, piegādes un transporta, apdrošināšanas, Darba procesā radušos gružu savākšanas un izvešanas izmaksas, iespējamos nodokļu, un nodevu maksājumus valsts un pašvaldības budžetos un citus maksājumus, kas būs jāizdara Būvuzņēmējam, lai pienācīgi un pilnībā izpildītu Darbus, izņemot PVN. Tās tehniskā projekta realizācijai nepieciešamās pozīcijas, kuras nav atsevišķi izdalītas Tāmēs, ir iekļautas citās Tāmes pozīcijās.
   4. Līguma summas samaksu Būvuzņēmējam Pasūtītājs veic šādā kārtībā:
      1. Avansa maksājums 10 % apmērā no Līguma summas (bez PVN) tiek izmaksāts 10 (desmit) darba dienu laikā pēc Darbu uzsākšanas un atbilstoša rēķina saņemšanas, pie nosacījuma, ka Pasūtītājs ir saņēmis Līguma izpildes nodrošinājumu. Avansa summa tiek dzēsta turpmākajos četros mēnešos. Pasūtītājs, veicot ikmēneša maksājumu par faktiski veiktajiem darbiem, veic pārskaitījumu par summu, kas atbilst starpībai starp ikmēneša rēķinā norādīto summu un 25% (divdesmit pieciem) no avansa summas.
      2. Maksājumi tiek veikti ik mēnesi par iepriekšējā mēnesī faktiski veiktajiem Darbiem 30 (trīsdesmit) dienu laikā pēc Būvuzņēmēja iesniegtiem un Būvuzrauga, Pasūtītāja apstiprinātiem veikto Darbu aktiem un atbilstošā rēķina no Būvuzņēmēja saņemšanas. Termiņu sāk skaitīt no pēdējā iesniegtā un akceptētā atbilstošā dokumenta saņemšanas dienas. Maksājumi par izpildīto Darbu notiek līdz samaksa par izpildīto Darbu sasniedz 80% (*astoņdesmit procentu*) apmēru no Līguma summas bez PVN.
      3. Pēc Darbu pilnīgas izpildes un Būves pieņemšanas ekspluatācijā par Izpildīto Darbu Būvuzņēmējam apmaksā 10 % (*desmit procenti*) no Līguma summas bez PVN 30 (*trīsdesmit*) dienu laikā pēc atbilstoša rēķina saņemšanas.
      4. Pēc Līguma 12.6.punktā minētā dokumenta iesniegšanas Pasūtītājs samaksā Būvuzņēmējam atlikušo summu 30 (*trīsdesmit*) dienu laikā pēc atbilstoša rēķina saņemšanas. Ja Pasūtītājam netiek iesniegts Līguma 12.6.punktā minētais dokuments, Pasūtītājs samaksā Būvuzņēmējam atlikušo summu 30 (*trīsdesmit*) dienu laikā pēc būvdarbu garantijas laika beigām un atbilstoša rēķina saņemšanas apmērā, kas nav izlietota garantijas saistību izpildei.
      5. Maksājumi tiks veikti uz Būvuzņēmēja norādīto bankas kontu bezskaidras naudas norēķinu veidā. Par samaksas brīdi uzskatāms bankas atzīmes datums Pasūtītāja maksājuma uzdevumā.
   5. Nekvalitatīvi vai neatbilstoši veiktie Darbi netiek pieņemti un apmaksāti līdz defektu novēršanai un šo Darbu pieņemšanai.
   6. Attiecīgās Darba daļas pieņemšana ar ikmēneša darbu aktiem ir pamats norēķinu veikšanai un nekādā gadījumā neatbrīvo Būvuzņēmēju no atbildības novērst vēlāk konstatētos un atklājušos defektus.
   7. Vienīgi Būvuzņēmējs uzņemas visu risku, kas saistīts ar iespējamo būvizmaksu sadārdzinājumu Darbu veikšanas gaitā, un tas nekādā veidā nevar ietekmēt Līguma summu.
3. **LĪGUMA IZPILDES TERMIŅI**
   1. Līguma darbības termiņš – līdz 2021.gada 30.decembrim (līdz Pušu saistību pilnīgai izpildei).
   2. Līgums stājas spēkā ar tā parakstīšanas brīdi.
   3. Būvdarbu izpildi Būvuzņēmējs veic atbilstoši Būvprojektam un Informācijai par iepirkuma priekšmetu/tehnisko specifikāciju līdz 2021.gada 30.novembrim**.** Darbi Objektā tiek uzsākti ne vēlāk kā 5 (piecu) darba dienu laikā pēc būvatļaujas saņemšanas, civiltiesiskās atbildības apdrošināšanas līgumu (polišu) kopiju un Līguma saistību izpildes nodrošinājuma iesniegšanas Pasūtītājam.
   4. Pilnīgu Līgumā noteikto ar būvniecības procesu saistīto darbu izpildi (tai skaitā būves nodošanu ekspluatācijā) Būvuzņēmējs pabeidz no Līguma 4.3.punktā norādīto dokumentu iesniegšanas brīža un vismaz 10 (desmit) darba dienas pirms līguma termiņa beigām sakārto un iesniedz Pasūtītājam visu izpilddokumentāciju.
   5. Būvuzņēmējs apņemas nekavējoties ziņot Pasūtītājam par visiem apstākļiem vai šķēršļiem, kuri kavē Būvdarbu izpildes uzsākšanu atbilstoši 4.3.punkta nosacījumiem un Objekta nodošanu 4.4.punktā minētajā termiņā.
   6. Būvdarbu izpildes termiņš var tikt pagarināts tikai un vienīgi šajā Līgumā noteiktajos gadījumos un kārtībā.
4. **DARBU NODOŠANA – PIEŅEMŠANA**
   1. Pēc visu Darbu pabeigšanas Būvuzņēmējs iesniedz Pasūtītājam apliecinājumu par Darbu pilnīgu pabeigšanu un visu ar Būvdarbu veikšanu saistīto dokumentāciju (Būvprojekta dokumentāciju, Būvdarbu veikšanas dokumentāciju, izpilddokumentāciju u.c.).
   2. Pasūtītājs 10 (desmit) darba dienu laikā pēc 5.1.punktā minēto dokumentu saņemšanas, pieaicinot būvuzraugu, Būvuzņēmēju, pārbauda veiktos būvdarbus, par to sastādot protokolu.
   3. Darbu nodošanas protokolā jābūt norādītai šādai informācijai:
      1. kas piedalās būvdarbu nodošanas sapulcē;
      2. defekti, kas atklāti būvdarbu nodošanas laikā;
      3. termiņš, kādā jānovērš atklātie defekti, un nākamās pārbaudes datums;
      4. cik lielā mērā būvdarbi tiek nodoti vai arī nodošana tiek atteikta.
   4. Pasūtītājs ir tiesīgs atteikties no izpildīto Darbu pieņemšanas, ja pieņemšanas laikā tiek atklāti defekti.
   5. Būvdarbu nodošanas protokolu paraksta Puses, kā arī citas personas, kas piedalās Būvdarbu nodošanas procedūrā. Katrai Pusei paliek viens parakstīts protokola eksemplārs.
   6. Pārbaudes laikā konstatētos defektus novērš Būvuzņēmējs uz sava rēķina protokolā noteiktajā termiņā. Protokolā norādītais defektu novēršanas termiņš nav uzskatāms par Līguma izpildes termiņa pagarinājumu.
   7. Ja netiek konstatēti defekti un tiek konstatēts, ka būvdarbi ir paveikti kvalitatīvi un atbilstoši Būvprojektam un Pasūtītāja norādījumiem, Puses sastāda savstarpējo pieņemšanas – nodošanas aktu.
   8. Pēc visu Būvdarbu pabeigšanas būve tiek pieņemta ekspluatācijā atbilstoši būvniecību regulējošajos tiesību aktos noteiktajai kārtībai. Ierosinot objekta pieņemšanu ekspluatācijā, izmantojot Būvniecības informācijas sistēmu,  būvvaldē iesniedz apliecinājumu par inženierbūves gatavību ekspluatācijai saskaņā ar 2017.05.09. MK noteikumi "Atsevišķu inženierbūvju būvnoteikumi" 163.punktu. Apliecinājumu par inženierbūves gatavību ekspluatācijai Būvniecības informācijas sistēmā apstiprina būvniecības ierosinātājs, būvdarbu veicējs, atbildīgais būvdarbu vadītājs, būvuzraugs un autoruzraugs.
   9. Būvvalde objektu pieņem ekspluatācijā ar aktu.  Objekts uzskatāms par pieņemtu ekspluatācijā ar būvvaldes akta izdošanas dienu.
5. **PUŠU ATBILDĪBA**
   1. Puses ir atbildīgas par Līgumā noteikto saistību pilnīgu izpildi atbilstoši Līguma nosacījumiem.
   2. Visu risku par Darbu un Objekta bojāšanu vai iznīcināšanu laika posmā no Darbu uzsākšanas līdz Objekta nodošanai ekspluatācijā nes Būvuzņēmējs. Būvuzņēmējs ir pilnā mērā materiāli atbildīgs par Pasūtītājam radītajiem bojājumiem un sedz visus zaudējumus, kas radušies Objektam vai tā daļai, materiāliem un tehniskajiem līdzekļiem, kā arī ēkām, būvēm, videi vai inventāram.
   3. Gadījumā, ja Objekta būvniecības laikā atklājušies 6.2.punktā minētie bojājumi, Pasūtītājs pēc bojājumu atklāšanās sagatavo paziņojumu un nodod to Būvuzņēmēja atbildīgajam (galvenajam) būvdarbu vadītājam.
   4. Būvuzņēmējam vai citai tā norādītajai personai jāierodas Objektā Pasūtītāja norādītajā laikā, kas nav īsāks par 3 (trīs) stundām no paziņojuma nodošanas brīža.
   5. Nodarīto zaudējumu novērtēšanai Pasūtītājs izveido komisiju vismaz 3 cilvēku sastāvā, kurā tiek iekļauts arī Būvuzņēmēja pārstāvis, un veic Pasūtītājam radīto bojājumu novērtēšanu un sagatavo Bojājumu novēršanas aktu.
   6. Būvuzņēmējam 3 (trīs) darba dienu laikā (izņemot avārijas situācijas, t.i., tādus apstākļus, kas apgrūtina vai dara par neiespējamu novērst radītos zaudējumus), pēc Pasūtītāja paziņojuma saņemšanas par saviem līdzekļiem jānovērš Pasūtītājam radītie bojājumi.
   7. Pēc bojājumu novēršanas Puses sastāda nodošanas – pieņemšanas aktu, kurā apraksta iepriekš konstatētos bojājumus un to novēršanas rezultātus.
   8. Pasūtītājam ir tiesības uz Būvuzņēmēja rēķina pašam veikt bojājumu novēršanu vai norīkot citus izpildītājus, ja Būvuzņēmējs neievēro 6.6.punktā noteikto termiņu. Pēc tam, kad Pasūtītājs vai citi izpildītāji pabeidz bojājumu novēršanas darbus, Pasūtītājs nosūta Būvuzņēmējam pretenziju par bojājumu novēršanas izdevumu atlīdzināšanu, tam pievienojot bojājumu novēršanas aktu, kurā ir norādīts darbu apraksts un izdevumi, un rēķinu. Būvuzņēmējam 5 (piecu) darba dienu laikā pēc pretenzijas saņemšanas jāsamaksā Pasūtītājam bojājumu novēršanas izdevumi saskaņā ar iesniegto rēķinu.
   9. Gadījumā, ja bojājumu novēršanas izdevumu apmaksa netiek veikta Līguma 6.8.punktā minētajā termiņa, tad Pasūtītājs bojājumu novēršanas izdevumu summu ietur no Būvuzņēmēja ikmēneša vai gala maksājuma.
   10. Ja Būvuzņēmējs neievēro Līguma 4.punktā noteiktos termiņus, tad viņš maksā Pasūtītājam līgumsodu 0,05 % apmērā no līgumsummas (bez PVN) par katru nokavēto dienu, bet ne vairāk kā 10 (desmit) % no Līgumsummas (bez PVN).
   11. Ja Būvuzņēmējs Līgumā norādītajā termiņā neiesniedz Pasūtītājam Līgumā norādītos dokumentus (piem., bet ne tikai, civiltiesiskās apdrošināšanas līgumu, līguma saistību izpildes, garantijas laika nodrošinājumu), Pasūtītājs ir tiesīgs pieprasīt Būvuzņēmējam līgumsodu 0,01% apmērā no līgumsummas (bez PVN) par katru kavējuma dienu, bet ne vairāk kā 10 (desmit) % no Līgumsummas (bez PVN).
   12. Ja Pasūtītājs neveic savlaicīgi līguma 3.punktā noteiktos maksājumus, tad viņš maksā Būvuzņēmējam līgumsodu 0,05 % apmērā no nokavētā maksājuma summas (bez PVN) par katru maksājuma kavējuma dienu, bet ne vairāk kā 10 (desmit) % no Līgumsummas (bez PVN).
   13. Ja Pasūtītājs konstatē, ka Būvlaukumā neatrodas būvniecības normatīvajos aktos noteiktie Darba veikšanas dokumenti vai tie nav aizpildīti atbilstoši normatīvo aktu prasībām, Pasūtītājs vai Būvuzraugs sastāda aktu, un Būvuzņēmējs maksā Pasūtītājam līgumsodu EUR 350,00 (*trīssimt piecdesmit euro un 00 centi*) apmērā par katru gadījumu.
   14. Līgumsoda nomaksa neatbrīvo Puses no Līguma turpmākas pildīšanas.
6. **NEPĀRVARAMA VARA UN ĀRKĀRTĒJI APSTĀKĻI.**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi, tai skaitā būvprojekta finansētāja lēmumi.
   2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc viņa uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
   3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai sastāda jaunu līgumu, vai arī lauž Līgumu.
7. **GARANTIJAS SAISTĪBAS**
   1. Būvuzņēmējs garantē būvdarbu un pielietoto materiālu kvalitāti, funkcionālo darbību atbilstību Līgumam un Būvprojektam. Būvuzņēmējs uzņemas atbildību par trūkumiem un defektiem izmantotajos materiālos un veiktajos būvdarbos, kas atklājušies ekspluatācijā garantijas termiņa laikā. Veikto būvdarbu, pielietoto materiālu, uzstādīto iekārtu garantijas termiņš ir **60 (sešdesmit) mēneši** no Nīcas novada būvvaldes akta izdošanas brīža (izņemot futbola laukuma sintētisko segumu un tā ieklāšanu).
   2. Būvuzņēmējs garantijas termiņā, saņemot Pasūtītāja rakstisku paziņojumu, uzņemas uz sava rēķina novērst defektus, trūkumus, kā arī defektu izraisītos bojājumus ēkai vai tās komunikācijām un trešajām personām, neatbilstību Līgumam vai normatīvo aktu prasībām. Nosūtot paziņojumu, Pasūtītājs norāda arī vietu un laiku, kad Būvuzņēmējam jāierodas uz defektu akta sastādīšanu. Pasūtītāja noteiktais defektu novēršanas termiņš nedrīkst būt mazāks par 3 (trim) darba dienām, ja vien Puses nevienojas par īsāku termiņu.
   3. Puses sastāda defektu aktu, tajā norādot bojājumus, neatbilstības vai trūkumus būvdarbos vai pielietotajos materiālos, ka arī to novēršanas termiņu. Gadījumā, ja Būvuzņēmējs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Būvuzņēmējam. Pasūtītājs 3 (trīs) darba dienu laikā nosūta sastādīto aktu Būvuzņēmējam.
   4. Gadījumā, ja Puses, sastādot defektu aktu, nevar vienoties par konstatēto defektu, tā piekritību garantijai vai nepieciešamajiem defektu novēršanas termiņiem, vai arī garantijas ietvaros veikto darbu kvalitātei, Puses 2 (divu) darba dienu laikā rakstiski vienojas par eksperta pieaicināšanu. Eksperta viedoklis ir izšķirošs. Eksperta apmaksu sedz tā puse, kurai eksperta viedoklis ir par sliktu. Ja Puses nevar vienoties par pieaicināmo ekspertu, tad tiek uzaicināts Pasūtītāja norādītais eksperts un viņa viedoklis ir saistošs Pusēm.
   5. Gadījumā, ja Būvuzņēmējs nenovērš uz garantiju attiecināmos defektus un tā rezultātā izraisītos bojājumus Objektam, tās komunikācijām vai trešajām personām Pasūtītāja noteiktajā termiņā un termiņa nokavējums sastāda vismaz 10 (desmit) dienas, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas. Šādā gadījumā Pasūtītājam visus ar defektu novēršanu saistītos izdevumus atlīdzina Būvdarbu garantijas laika garantijas sniedzējs.
   6. Gadījumā, ja Būvdarbu veicējs kļuvis maksātnespējīgs, likvidējies vai zaudējis tiesības veikt attiecīgo profesionālo darbību Darbu garantijas laikā, tad visu 8.nodaļā minēto saistību izpildi nodrošina Būvdarbu garantijas laika garantijas sniedzējs.
8. **APDROŠINĀŠANA**
   1. Būvuzņēmēja pienākums ir apdrošināt būvnieka, atbildīgā (galvenā) būvdarbu vadītāja, būvspeciālista, elektromontāžas būvspeciālista - būvdarbu vadītāja civiltiesisko atbildību par tā darbības vai bezdarbības rezultātā nodarīto kaitējumu trešo personu dzīvībai un veselībai un nodarītiem zaudējumiem trešo personu mantai, videi atbilstoši LR normatīvajos aktos noteiktajai kārtībai.
   2. Būvuzņēmējs civiltiesiskās atbildības apdrošināšanas polises iesniedz Pasūtītājam pirms faktisko būvdarbu uzsākšanas.
   3. Būvuzņēmēja un atbildīgā (galvenā) būvdarbu vadītāja, elektromontāžas būvspeciālista - būvdarbu vadītāja civiltiesiskā atbildība ir apdrošināta par apdrošinājuma summu, kas nav zemāka par 2014.gada 19.augusta Ministru kabineta noteikumos Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteikto.
   4. Civiltiesiskās apdrošināšanas termiņš ietver būvdarbu periodu un garantijas periodu pēc Objekta pieņemšanas ekspluatācijā.
9. **LĪGUMA GROZĪŠANA**
   1. Līdzēji, savstarpēji vienojoties, ir tiesīgi izdarīt izmaiņas Līgumā, ievērojot Publisko iepirkumu likuma 61. pantā noteikto attiecībā uz grozījumu veikšanu Līgumā. Ikviena šāda Līguma izmaiņa tiek noformēta rakstveidā un abu Līdzēju parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.
   2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 10.3.punktā minētajos gadījumos.
   3. Būtiski Līguma grozījumi ir pieļaujami jebkurā no šādiem gadījumiem:
      1. darbu izpildes laikā nepieciešams veikt papildus (iepriekš neparedzamus) darbus, kuri nav iekļauti Būvprojektā, Informācijā par līguma priekšmetu/Tehniskajā specifikācijā, bet kuru izpilde būtiski nepieciešama Darbu sekmīgai pabeigšanai un saskaņā ar Publisko iepirkumu likuma normām attiecībā uz Līguma grozījumiem ir piemērota Publisko iepirkumu likumā noteiktā iepirkuma procedūra:
         1. neprecīza vai nepilnīga Būvprojekta dokumentācijas izstrādei nepieciešamā informācija, ja tā nav bijusi pieejama Būvprojekta autoram;
         2. darba izpildes laikā atklātas neprecizitātes topogrāfiskajā plānā, ģeoloģiskās izpētes datos, vai citos projektēšanas izejmateriālos, kas nesakrīt ar Būvprojekta dokumentācijā norādīto;
         3. Darba izpildes laikā konstatētas Būvprojekta dokumentācijā neparedzētas komunikācijas, apakšzemes būves, kuru nojaukšanai, saglabāšanai vai atjaunošanai jāparedz papildus Darba apjomi;
         4. Darba izpildes gaitā Pasūtītājs saņēmis trešo personu pamatotas prasības, kas rada nepieciešamību veikt papildus darbus, lai nepasliktinātu esošo situāciju.
      2. nepieciešams pagarināt Līguma darbības termiņu pie šādiem nosacījumiem:
         1. resursu nepietiekamība, ko radījusi nepārvarama vara vai valdības pieņemtie lēmumi;
         2. jebkurš kavējums, traucējums, ko izraisījis vai kas attiecināms uz Pasūtītāju;
         3. nepamatota būvdarbu apturēšana;
         4. pamatota nepieciešamība noteikt tehnoloģisko pārtraukumu, ja meteoroloģisku laika apstākļu dēļ atsevišķu vai visu Būvdarbu veikšana tehnoloģiski nav iespējama, tad Pasūtītājam ir tiesības noteikt tehnoloģisko pārtraukumu atsevišķu vai visu Būvdarbu veikšanai. Par tehnoloģiskā pārtraukuma nepieciešamību Pasūtītājs savlaicīgi informē Izpildītāju rakstiski, norādot tehnoloģiskā pārtraukumu apjomu un apstākļus, kādiem jāiestājas, lai darbi varētu tikt atsākti.
   4. Līguma izpildes termiņa pagarinājums var tikt pagarināts par tik dienām, cik ilgst Līguma 10.3.2. apakšpunktos norādītās darbības, tomēr nepārsniedzot objektīvo apstākļu esamības laiku. Līguma 10.3.2.punktos norādītos apstākļus un to ilgumu pamato ar dokumentiem.
   5. Būvuzņēmējs nav tiesīgs veikt patvaļīgu būvdarbu vai to apjomu maiņu.
   6. Gadījumā, ja Būvuzņēmējs iesniedz Pasūtītājam aprakstu par nepieciešamajām izmaiņām Līgumā, Būvuzņēmējs norāda to ietekmi uz Līguma cenu. Ja Pasūtītājs atzīst Būvuzņēmēja prasījumu par pamatotu, ievērojot Publisko iepirkumu likuma 61.pantā noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.
   7. Būvdarbu apjomi var tikt samazināti, ja būvdarbu gaitā atklājas, ka tāmēs norādītajā apjomā tos veikt nav nepieciešams. Šajos gadījumos norēķini par izpildītajiem darbiem notiek pēc faktiskās izpildes, nemainot Būvuzņēmēja piedāvātās vienību cenas darbiem, materiāliem, mehānismiem, kā arī piedāvātās laika normas un pieskaitāmās izmaksas.
   8. Apjomu samazināšanas kārtība:
      1. Būvuzņēmējs un Pasūtītāja pārstāvis sastāda aktu par izslēdzamajiem apjomiem un būvdarbu pozīcijām (turpmāk - Izslēdzamo darbu Akts);
      2. Tāmēs norādītie darbu, materiālu un izmantoto mehānismu izcenojumi par vienu vienību netiek mainīti;
      3. Pasūtītājs saskaņo Izslēdzamo darbu Aktu.
   9. Jebkādi grozījumi Līgumsummā stājas spēkā tikai pēc tam, kad tiem ir devuši piekrišanu un tos ir parakstījuši visi Līdzēji.
   10. Netiek kompensēti nekādi darbi, kuri jāveic atkārtoti sakarā ar konstatētiem trūkumiem darbu izpildes kvalitātē, tāpat netiek kompensēta nekvalitatīvi izbūvēto Objekta demontāža un trūkumu novēršanā izmantoto materiālu, tehnikas un darba stundu izmaksas, kas radušās Būvuzņēmēja vainas dēļ.
   11. Tāmē noteiktās darbu izmaksu cenas paliek nemainīgas visā līguma izpildes laikā, ja Pasūtītājs nemaina būvobjekta dokumentāciju, izņemot gadījumu, ja līguma darbības laikā Latvijas Republikā tiks noteikti jauni nodokļi vai izmainīti esošie (izņemot uzņēmuma ienākuma nodokli), kas attiecas uz izpildāmajiem darbiem.
   12. Ja pēc Pasūtītāja prasības tiek mainīti veicamo darbu apjomi, kas ir atšķirīgi no sākotnēji uzrādītajiem, tad vienošanās par papildu darbiem tiek noslēgta Publisko iepirkumu likumā noteiktajā kārtībā. Papildus darbu novērtējumam tiks izmantoti Tāmē norādītie vienību izcenojumi, bet, ja tādi tur nebūs noteikti, tiks rīkota atbilstoša iepirkuma procedūra.
   13. Pasūtītājs ir tiesīgs pagarināt darbu izpildes termiņu tikai tādā gadījumā, ja termiņa pagarinājumu izraisījuši nepārvaramas varas apstākļi vai citi no Pasūtītāja un Būvnieka neatkarīgi apstākļi, t.sk. tehnoloģiskās pauzes būvniecībai nepiemērotu laika apstākļu dēļ;
   14. Pasūtītājs ir tiesīgs pieļaut mainīt pielietojamās tehnoloģijas vai Būvprojektā paredzētos izstrādājumus un būvmateriālus, aizstājot tos ar ekvivalentiem, gadījumā, ja šādu būvmateriālu vai izstrādājumu ražošana ir pārtraukta, vai citos gadījumos, ja Pretendents tos pierāda ar attiecīgo ražotāju vai piegādātāju apliecinājumiem.
   15. Pasūtītājs patur tiesības samazināt iepirkuma apjomu gadījumā, ja izpildes gaitā izrādās, ka tam ir nepietiekami finanšu līdzekļi.
10. **LĪGUMA IZBEIGŠANA**
    1. Līgums var tikt izbeigts, Pusēm savstarpēji rakstiski vienojoties, vai arī šajā Līgumā noteiktajā kārtībā.
    2. Pasūtītājs, nosūtot 10 (desmit) darba dienas iepriekš Būvuzņēmējam rakstisku paziņojumu, ir tiesīgs vienpusēji lauzt Līgumu, ja:
       1. Būvuzņēmējs neievēro jebkuru no Līguma 4.punktā noteiktajiem Darbu uzsākšanas un Līgumā noteikto izpildes termiņu un ja Būvuzņēmēja nokavējums ir sasniedzis vismaz 10 (desmit) dienas;
       2. Būvuzņēmējs neievēro likumīgus Pasūtītāja norādījumus vai arī nepilda kādas Līgumā noteiktās saistības vai pienākumus un ja Būvuzņēmējs šādu neizpildi nav novērsis 10 (desmit) dienu laikā pēc attiecīga rakstiska Pasūtītāja vai būvuzrauga paziņojuma saņemšanas;
       3. ir uzsākta Būvuzņēmēja likvidācija vai arī Būvuzņēmējs ir atzīts par maksātnespējīgu;
       4. Būvuzņēmējs nomaina atbildīgo (galveno) būvdarbu vadītāju bez saskaņošanas ar Pasūtītāju;
       5. Būvuzņēmējs nomaina apakšuzņēmēju (un/vai personas, kuras norādītas iepirkuma piedāvājumā un uz kuru iespējām Būvuzņēmējs balstās) bez saskaņošanas ar Pasūtītāju vai Pasūtītājs pamatoti nepiekrīt apakšuzņēmēja (un/vai personas, uz kuru iespējām Būvuzņēmējs balstās) nomaiņai;
       6. Darbu izpildē tiek nodarbinātas personas, kuras nav darba tiesiskajās attiecībās ar Būvuzņēmēju vai tā norādītajiem apakšuzņēmējiem.
    3. Būvuzņēmējs, nosūtot Pasūtītājam rakstisku paziņojumu, ir tiesīgs vienpusēji pārtraukt līgumu, ja Pasūtītājs Līguma 3.4.1.un 3.4.2.punktā noteiktajos termiņos neveic maksājumus un Pasūtītāja nokavējums ir sasniedzis vismaz 30 (trīsdesmit) dienas.
    4. Gadījumā, ja Līgums tiek pārtraukts kādas no Pusēm vainas dēļ, vainīgā Puse maksā otrai Pusei par saistību neizpildi līgumsodu 10% (desmit procentu) apmērā no līgumcenas (summas bez PVN).
    5. Izbeidzot Līgumu 11.1., 11.2. un 11.3.punktā minētajos gadījumos, Puses sastāda un abpusēji paraksta atsevišķu aktu par faktiski izpildīto Darbu apjomu un to vērtību. Sastādot aktu, Puses ņem vērā izpildīto Darbu kvalitāti. Pasūtītājs samaksā Būvuzņēmējam par izpildītajiem darbiem, atbilstoši sastādītajam aktam. Nekvalitatīvi veiktie Darbi netiek apmaksāti.
    6. Izdarot samaksu līguma pirmstermiņa izbeigšanas gadījumā, Pasūtītājs no izmaksājamās summas ir tiesīgs ieturēt izmaksāto avansu, aprēķināto līgumsodu un zaudējumu atlīdzību. Ja veikto Darbu apjoms ir mazāks nekā izmaksātā avansa summa, un/vai nav iespējams ieturēt līgumsodu, zaudējumu atlīdzību, tiek izmantots līguma izpildes nodrošinājums.
    7. Puses savstarpējo norēķinu šī Līguma 11.5.punktā minētajos gadījumos veic 30 (trīsdesmit) dienu laikā pēc šī Līguma 11.5.punktā minētā akta parakstīšanas un Garantijas laika nodrošinājuma saņemšanas attiecībā uz faktiski padarītajiem darbiem 10% (desmit procentu apmērā) no kopējā paveikto darbu apjoma.
11. **LĪGUMA IZPILDES NODROŠINĀJUMS UN BŪVDARBU GARANTIJAS LAIKA NODROŠINĀJUMS** 
    1. Būvuzņēmējs 5 (piecas) darba dienu laikā pēc Līguma parakstīšanas iesniedz Pasūtītājam kredītiestādes vai apdrošināšanas sabiedrības izdotu neatsaucamu Līguma izpildes nodrošinājumu 10% (desmit procentu) apmērā no kopējās Līguma summas ar PVN, uz kuras pamata Pasūtītājs var vērsties pie kredītiestādes (bankas) vai apdrošināšanas sabiedrības un pēc pirmā pieprasījuma saņemt Līguma saistību izpildes garantijas summu.
    2. Ja Būvuzņēmējs neiesniedz atbilstošu Līguma izpildes nodrošinājumu Līguma 12.1.punktā noteiktajā termiņā, un minētajā termiņā Pasūtītājam netiek iesniegts arī kredītiestādes vai apdrošināšanas sabiedrības apliecinājums (izziņa), ka Līguma izpildes nodrošinājums tiks izsniegts līdz konkrētam datumam, kas nepārsniedz 30 (trīsdesmit) kalendārās dienas no Būvuzņēmēja pieprasījuma saņemšanas, tiek uzskatīts, ka šis Līgums nav stājies spēkā un Pasūtītājs vēršas pie attiecīgā piedāvājuma nodrošinājuma devēja un lūdz izmaksāt piedāvājuma nodrošinājuma summu pilnā apmērā.
    3. Līguma izpildes nodrošinājums ir jāuztur spēkā visu līguma izpildes laiku un vēl 15 (*piecpadsmit*) darba dienas pēc būvdarbu pieņemšanas-nodošanas akta parakstīšanas, ievērojot nosacījumu: ja Būvdarbi nav pabeigti 15 (piecpadsmit) darba dienas pirms Līguma izpildes nodrošinājuma beigām, tad Līguma saistību izpildes nodrošinājums jāpagarina atbilstoši noteiktajam (termiņš nedrīkst būt īsāks kā 15 (piecpadsmit) darba dienas pēc Būvdarba pabeigšanas) un nodrošinājuma pagarinājuma dokuments jāiesniedz Pasūtītājam ne vēlāk kā 5 (piecas) darba dienas pirms iepriekšējā nodrošinājuma termiņa beigām.
    4. Līguma izpildes nodrošinājumu Pasūtītājs ir tiesīgs izmantot:
       1. lai kompensētu Būvuzņēmēja saistību neizpildes rezultātā Pasūtītājam nodarītos zaudējumus;
       2. lai ieturētu līgumsodu vai neatmaksāto avansa summu;
       3. ja Būvdarbi nav pabeigti 15 (piecpadsmit) darba dienas pirms Līguma saistību izpildes nodrošinājuma beigām un Būvuzņēmējs nav veicis Līguma izpildes nodrošinājuma pagarinājumu atbilstoši Līguma 12.3. punktā noteiktajam, tad Pasūtītājam ir tiesības saņemt visu nodrošinājuma summu līdz brīdim, kamēr Būvuzņēmējs iesniedz līguma noteikumiem atbilstošu Līguma izpildes nodrošinājumu.
    5. Gadījumā, ja Pasūtītājs lauž līgumu 11.2.punktā minētajos gadījumos, Pasūtītājs ietur pilnu Līguma izpildes nodrošinājuma summu.
    6. Būvuzņēmējs ne vēlāk kā 5 (piecu) darba dienu laikā no akta par būves pieņemšanu ekspluatācijā parakstīšanas brīža iesniedz Pasūtītājam kredītiestādes vai apdrošināšanas sabiedrības izdotu neatsaucamu būvdarbu Garantijas laika nodrošinājumu 10% (desmit procentu) apmērā no Līguma summas (tai skaitā PVN), uz kuras pamata Pasūtītājs var vērsties pie kredītiestādes/apdrošinātāja un pēc pirmā pieprasījuma saņemt naudas summu, kas nepieciešama būvniecības darbu Defektu novēršanai, ja Izpildītājs atteicies veikt vai neveic būvniecības darbu Defektu novēršanu. Garantijas laika nodrošinājumā kā atlīdzības saņēmējs jānorāda Pasūtītājs.
    7. Garantijas laika nodrošinājums jāuztur spēkā visu Būvuzņēmēja doto Darbu garantijas laiku saskaņā ar šī Līguma 8.1.punktu. Gadījumos, kad ražotājs materiāliem un iekārtām dod īsāku garantijas termiņu, Būvuzņēmējam pret Pasūtītāju jānodrošina 8.1. punktā minētais pilnais garantijas termiņš.
    8. Ja Līgums tiek lauzts Līguma 11.1. un 11.2.punktā minētajos gadījumos, tad garantijas laiks par to darbu daļu, kas ir paveikta, sākas no Līguma laušanas datuma.
    9. Laikā, kad ir spēkā Garantijas laika nodrošinājums, Pasūtītājs izmanto šo garantiju līguma 8.nodaļā minēto saistību segšanai, ja Būvuzņēmējs nenovērš defektus uz sava rēķina.
    10. Visas izmaksas, kas saistītas ar Līguma izpildes saistību, tajā skaitā, garantijas laika saistību, izpildes nodrošinājumu sniegšanu, sedz Būvuzņēmējs par saviem līdzekļiem.
12. **STRĪDU IZSKATĪŠANAS KĀRTĪBA UN CITI NOSACĪJUMI**
    1. Līguma izpildes laikā radušos strīdus Puses risina vienojoties vai, ja vienošanās nav panākta 30 dienu laikā no rakstiskas sarunu uzsākšanas, strīdu izskata tiesā Latvijas Republikas likumos noteiktajā kārtībā.
    2. Ja vien Līgumā nav tieši paredzēts, slēdzot Līgumu, visas iepriekšējās rakstiski noslēgtās vienošanās un mutiskās vienošanās starp Pusēm par Līguma priekšmetu zaudē spēku.
    3. Puses apliecina, ka ir sniegušas patiesu un pilnīgu informāciju.
    4. Puses apstiprina, ka tās rūpīgi iepazinušās ar Līgumu un tā pielikumiem, un ka visi noteikumi ir tām saprotami un pieņemami
    5. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsastāda latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.
    6. Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 3 (trīs) darba dienu laikā, rakstiski par to paziņo otrai Pusei.
    7. Līgums sastādīts 2 (divos) eksemplāros uz\_\_\_\_ lapām, no kuriem viens glabājas pie Pasūtītāja, otrs - pie Būvuzņēmēja.
    8. Līgumam ir pievienoti 2 (divi) pielikumi: Pielikums Nr.1 - Finanšu piedāvājums (Būvuzņēmēja piedāvājums Iepirkumā) uz \_\_\_\_ lapām un Pielikums Nr.2 – Tāmes uz \_\_\_\_\_\_\_ lapām.
    9. Līguma visi pielikumi, kā arī visi šī līguma ietvaros rakstiski noformētie un abu pušu parakstītie grozījumi un papildinājumi ir neatņemamas šī līguma sastāvdaļas.
13. **KONTAKTPERSONAS**
    1. Kontaktpersona no Pasūtītāja puses: Nīcas novada domes sporta centra vadītājs Ingars Kalējs, tel.26174896, e-pasts [ingars.kalejs@nica.lv](mailto:ingars.kalejs@nica.lv).
    2. Kontaktpersona no Būvuzņēmēja puses:

\_\_\_\_\_\_\_\_\_\_\_\_\_\_\_\_\_\_\_, tel. 67270085, e-pasts\_\_\_\_\_\_\_\_\_\_\_\_\_\_\_\_\_\_.

1. **PUŠU REKVIZĪTI**

|  |  |
| --- | --- |
| **Pasūtītājs:**  **Nīcas novada dome**  Reģ. Nr.: 90000031531  Adrese: Bārtas iela 6, Nīca,  Nīcas pagasts, Nīcas novads, LV-3473  Banka: \_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_  \_\_\_\_\_\_\_/A.Petermanis/ | **Būvuzņēmējs:**  **\_\_\_\_\_\_\_\_\_\_\_\_\_\_\_\_\_\_\_\_**  Reģ.Nr. \_\_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_  Kods:\_\_\_\_\_\_\_\_\_\_\_\_\_\_\_\_  Konts:\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_ / |